Urdd yr Ymerodraeth Brydeinig

Mae "CBE", "DBE", "MBE" ac "OBE" i gyd yn ail-gyfeirio yma. Urdd marchogion Brydeinig ydy Urdd Dra Ardderchog yr Ymerodraeth Brydeinig a sefydlwyd ar 4 Mehefin 1917 gan Siôr V, brenin y Deyrnas Unedig. Mae'r urdd yn cynnwys pum dosbarth o raniadau dinesig a milwrol; yn nhrefn y pwysicaf gyntaf:
  - Marchog y Groes Fawr (Saesneg: Knight of the Grand Cross 
  - Marchog Cadlywydd (Saesneg: Knight Commander 
  - Cadlywydd  
  - Swyddog  
  - Aelod. Dim ond y ddau ddosbarth uchaf sy'n galluogi i'r derbynnydd ddod yn aelod o'r urdd marchogion, gan roi'r hawl iddynt ddefnyddio'r teitl 'Syr' neu 'Bonesig' o flaen eu henwau, cyn belled â'u bod yn enedigol o wlad y mae Siarl III, brenin y Deyrnas Unedig yn bennaeth y wladwriaeth arni. Os nad ydynt, gallent ddefnyddio enw'r urdd yn eu henwau ond nid y teitlau. Mae hyn yn berthnasol hefyd i Fedal yr Ymerodraeth Brydeinig, nid yw derbynwyr o'r fedal honno yn aelodau o'r urdd, ond mae perthynas gyda'r urdd. Ni wobrwyyd y fedal hon yn y Deyrnas Unedig rhwng 1992 a 2012 ond parhaodd Ynysoedd Cook a rhai Gwledydd y Gymanwlad l i'w gwobrwyo. I gyd-fynd â Jiwbilî Diemwnt Elisabeth II ail sefydlwyd yr anrhydedd trwy'r Gymanwlad ar gyfer Anrhydeddau Pen-blwydd 2012, a ryddhawyd ar 16 Mehefin 2012, pryd dyfarnwyd y BEM i 293 o bobl. Arwyddair yr urdd yw I Dduw a'r Ymerodraeth. Hon yw'r urdd leiaf pwysig Brydeinig, ac mae ganddi fwy o aelodau nac unrhyw urdd arall.